**Dragi učenec/ka!**

***Ta teden pa malo spremembe. Ne vem, a sem samo jaz, dan se zdi podoben dnevu. Ni več tistega občutka, da je petek, da je konec tedna, da se bližajo prazniki. Pa se! Rabimo malo sprememb. Glede na to, je moja “naloga” za naslednji teden sledeča: V tem tednu sem nameravala obravnavati temo o Slovencih v drugi svetovni vojni, o partizanih, ki so se uprli okupatorju, O VSAKDANJEM ŽIVLJENJU MED VOJNO. V nekako istem položaju smo se znašli sedaj. Bodi novinar in zabeleži, kakšno je življenje med to “vojno”. Kako? Lahko pisno, lahko ustvariš spletno stran, svoje delo podkrepiš s slikami. Odzivov bom vesela. Za vprašanja sem na voljo!!***

**Če ima kdo še kaj delovnega elana, pa lahko prebere snov na straneh 101-106.**

**Slovenci in druga svetovna vojna**

* 25. marca 1941 je Jugoslavija podpisala pristop k trojnemu paktu → odporu je sledil padec vlade, Hitler se je odločil za napad,
* 6. aprila 1941 je Nemčija brez vojne napovedi skupaj z Italijo in Madžarsko napadla Jugoslavijo,
* 17. aprila 1941 kapitulacija Jugoslavije (nepripravljenost, slaba izurjenost vojakov, zastarelost opreme),
* razkosanje ozemlja med Nemčijo (Gorenjska, Koroška, S Dolenjske in SZ Prekmurja), Italijo (Ljubljana z okolico, Notranjska, večina Dolenjske) in Madžarsko (večina Prekmurja),
* Hitler želi ponemčenje ljudstva ter priključitev dežel k Tretjemu rajhu (prisilne selitve Slovencev, vpoklic Slovencev v nemško vojsko, germanizacija),
* Italijani ustanovijo Ljubljansko pokrajino: prebivalce želijo na svojo stran najprej pridobiti zlepa, kasneje raznarodovalna politika, uničevanja imetja, izgon ljudi …,
* Madžari so takoj začeli z madžarizacijo, Prekmurje so že decembra 1941 priključili Madžarski, nasilje, streljanje talcev, sodni procesi …

**In še kratka opomba: zdaj ni čas za druženje s prijatelji, za družabne s prijatelji, skupno kolesarjenje... Tudi vi imate pomembno nalogo in vlogo pri preprečevanju širjenja virusa. Držite se pravil, bodite ustvarjalni in iznajdljivi.**

Učiteljica Polona